כרקוקלי במרכז מאחורה, לצד צוות השחקנים של "זומזום"
**לירון כרקוקלי** (נולדה ב-23 בפברואר 1992) היא זמרת, שחקנית ומדבבת ישראלית.

קורות חייה
----------

לירון כרקוקלי נולדה וגדלה בהוד השרון. כשהייתה בכיתה א' נרשמה ל"שרונית" ברעננה, מקהלה שהשתתפה בקלטות ילדים רבות. בעקבות ההצטרפות למקהלה, כרקוקלי שרה בקלטות רבות עם אמנים כגון נורית הירש, אורנה ומשה דץ. בהתחלה היא רק דיבבה ואחר-כך גם החלה להופיע בעצמה בקלטות. בין השאר השתתפה בהקלטות: "טיף וטף", "פים פם פה", "סבא טוביה", "צופי פרצופי", "פיית הקסם". מאוחר יותר התפרסם DVD משלה שכתבה אירית תמיר בשם "מותק של בייביסיטר".

כרקוקלי הופיעה בפני חברות עובדים בישראל ומחוצה לה, בהם "טבע" - הופעה בפראג מול רופאים מכל העולם, "מיקרוסופט", "קוקה-קולה", הופעות בפני חברות ביטוח ועוד.

המופע הראשון הגדול שעשתה היה פסטיגל 99 בבימויו של חנוך רוזן. היא שרה את "פלפלת". בשנת 2000 זכתה לתפקיד ראשי ולתפקידים רבים בשירת סולו. עם ההופעה בפסטיגל פרצה לתודעה והופיעה בתוכנית האירוח של דודו טופז ובתוכניות אירוח נוספות בתור ילדת הפלא הבאה.

לאחר פריצתה הופיעה ב"בראבו" וזכתה מקום ראשון בתחרות "להיות כוכב". בשנת 2001 הופיעה בפלנובלה של פסטיגל בתפקיד ראשי "אושר". בשנת 2002 התקבלה למחזמר "קטנטנות" (נדיה) שהצליח מאוד בארץ ובעולם ולאחר מכן השתתפה ב"עמי ותמי", "ספר הג'ונגל", "שמלת השבת של חנה'לה" ו"קספר". בגיל 11 השתתפה בתוכנית "יש מצב" בערוץ 1 עם עדן הראל.

בגיל 11 נרשמה לסטודיו לריקוד "סטודיו לייף" בהוד השרון ועד היום היא רוקדת. ומלמדת לעיתים היפ הופ וסטריט ג'אז. אמה פסנתרנית ובתור ילדה הקשיבה לה ורצתה גם לנגן. בגיל 12 התחילה לקחת שיעורים לאורך תקופה קצרה ולאחר מכן לימדה את עצמה והיום היא מלווה את עצמה בשירים שהיא כותבת.

כרקוקלי היא בוגרת מגמות מוזיקה, תיאטרון וספרות בתיכון "הדרים" שבהוד השרון. במסגרת הפקות י"ב, המגמות הציגו את המחזה "שחור על גבי לבן" של אפרים קישון.

בערך בגיל 12 נרשמה כרקוקלי לסוכנות שחקנים והתחילה ללכת לאודישנים לסדרות וסרטים. התפקיד הראשון והמשמעותי שקיבלה היה בסדרת הילדים והנוער בערוץ הילדים "זומזום" (שנת 2005), בה שיחקה בתפקיד הראשי של "גילי" - נערה סנובית ושמחה. לסדרה היו שתי עונות.

בשנת 2009 התקבלה לסדרה "מה שנחוץ לרווק" של עירית לינור (HOT3) סדרה המבוססת על הספר "גאווה ודעה קדומה". היא שיחקה בתפקיד גדול של זוהר שדה - ילדה מתבגרת לאם חד הורית (יעל הדר). זה היה התפקיד הדרמטי הראשון שלה.

ב-2011 התקבלה לסדרת הדרמה "בלו נטלי" (Yes) בה שיחקה את מור, הבת של יפתח קליין - נערה מורדת שיוצאת עם בחור בניגוד לרצונם של הוריה.

כרקוקלי מדבבת לערוץ הילדים ולערוץ הופ!. בין הסדרות שהשתתפה בהן - "רחוב סומסום", "סי ג'יי הדי ג'יי", "דובוני אכפת לי", "קריפי קריצ'ר", "אי-שרדות", "תותית", "ויפו הכלב המעופף", "חברי הארנב" ועוד. שרה את שיר הבוקר של ערוץ "הופ!" (הוקלט כשהייתה בת 6) ושירים נוספים לערוץ.

לומדת כתיבה והלחנה אצל אוהד חיטמן.

כרקוקלי שירתה בצה"ל בתור מאבטחת מתקנים ועקב בעיות ת"ש הועברה להיות פעילת חינוך בבסיס הקריה. השתחררה בדצמבר 2012.

בנובמבר 2013, השתתפה בתוכנית אקס פקטור ישראל יחד עם אחותה טלי, כצמד ששמו כרקוקלי, עד שהודחה ב-25 בדצמבר.

חיים אישיים
-----------

כרקוקלי היא אחותה של הזמרת טלי כרקוקלי.

כרקוקלי ניהלה זוגיות עם המנהל האומנותי והמפיק המוזיקלי של הצמד כרקוקלי, סתיו בגר.

תפקידים
-------

### טלוויזיה

| סדרה/תוכנית | ערוץ | במאי | תפקיד | שנה |
| --- | --- | --- | --- | --- |
| הכי טוב ככה | ערוץ דיסני | יוסי קרן | זמרת | 2015 |
| אקס פקטור ישראל | ערוץ 2 | איתן צור | מתחרה יחד עם אחותה טלי | 2013 |
| בלו נטלי | Yes Drama HD | עודד לוטן | מור | 2012 |
| מה שנחוץ לרווק | HOT3 | עירית לינור | זוהר שדה | 2009 |
| זומזום (2 עונות) | ערוץ הילדים | רני סער | גילי | 2005-2006 |
| יש מצב | ערוץ 11 |  |  | 2003 |

### הצגות ומחזות זמר

| הצגה | מפיק | במאי | תפקיד | שנה |
| --- | --- | --- | --- | --- |
| השנה היפה בחיי | תיאטרון הבימה, ותיאטרון חיפה | משה קפטן | נועה המלצרית | 2023 |
| עמי ותמי | מ.מ הפקות | מאור מיימון | בתפקיד ראשי - תמי | 2006 |
| חנהל'ה ושמלת השבת | עזריאל אשרוב הפקות | עזריאל אשרוב | חנהל'ה | 2003 |
| קטנטנות | יוכלמן אשר פרידמן | משה קפטן | נדיה | 2002 |
| ווינדוס XP: המחזמר | דורון מדלי | ירון מאירי | ילדה | 2001 |
| פסטיגל | מיקי פלד | חנוך רוזן | תפקיד ראשי - אושר | 2001 |
| ספר הג'ונגל | עזריאל אשרוב הפקות | עזריאל אשרוב | תפקיד ראשי - באנה | 2000 |
| פסטיגל 99 - המילניום | מיקי פלד | חנוך רוזן | תפקיד ראשי - שנת 2000 ומחרוזת דיסני | 1999 |

### קלטות ילדים

| שם הקלטת | מפיקים | במאי | תפקיד | שנה |
| --- | --- | --- | --- | --- |
| מותק של בייביסיטר | גילי גולן | ניר דורון | לירון | 2006 |
| פים פם פה | ציקי בן דרור, ברטי הלר | מרקו כרמל | ילדה | 1999 |

### מדבבת

| סדרה/סרט | ערוץ | במאי/ת דיבוב | דמות | שנה |
| --- | --- | --- | --- | --- |
| פט שופ | ערוץ הילדים | אפי בן ישראל | סו פטרסון | 2014 |
| ג'יזל והצוות הירוק | שרון בורגאוקר | קישה | 2013 |
| היוצרים | ערוץ לוגי | לימיי | 2013 |
| הנרי חיבולקצת | דיסני ג'וניור | רוברטו | 2013 |
| רחוב סומסום | ערוץ הופ! | אפי בן ישראל ושרון בורגאוקר | דמויות שונות | 2012 |
| משפחת דה וינצ'י | ערוץ הילדים | אורלי קטן | זואי דה וינצ'י | 2011 |
| אי-שרדות אקשן | אפי בן ישראל | סיידי | 2010 |
| אי-אי-אי-שרדות | סיידי | 2010 |
| סי ג'יי הדי ג'יי | סי ג'יי | 2010 |
| אי-שרדות | סיידי | 2010 |
| דובוני אכפת לי: הרפתקה בפארק השעשועים | ערוץ הופ! | דובונית הלוואי | 2009 |
| דובוני אכפת לי: המשאלה הגדולה | דובונית הלוואי | 2009 |
| חברי הארנב | קוראל | 2009 |
| הקרקס של ג'וג'ו | קרוקי | 2009 |
| דובוני אכפת לי | דובונית הלוואי | 2009 |
| ויפו הכלב המעופף | ליאור סול | בטי | 2008 |
| קריפי קריצ'ר | ערוץ לוגי | אורלי קטן | מלאני | 2007 |
| עולמו של אלמו | ערוץ הופ! | אפי בן ישראל |  | 2005 |

### שירה

| סדרה/סרט | ערוץ | במאי/ת דיבוב | שיר | שנה |
| --- | --- | --- | --- | --- |
| סי ג'יי הדי ג'יי | ערוץ הילדים | אפי בן ישראל | שיר פתיחה (ביצוע) | 2010 |
| דובוני אכפת לי: הרפתקה בפארק השעשועים | ערוץ הופ! | שירה | 2009 |
| חברי הארנב | שיר פתיחה (ביצוע) | 2009 |
| דובוני אכפת לי | שיר פתיחה (ביצוע) | 2009 |
| איציק הליצן | קלטת ילדים | איתי קסירר | שיר פתיחה וסיום (ביצוע) | 2007 |
| פים פם פה | מרקו כרמל | שירה | 1999 |

קישורים חיצוניים
----------------

ויקישיתוף מדיה וקבצים בנושא **לירון כרקוקלי** בוויקישיתוף
* לירון כרקוקלי, סרטונים בערוץ היוטיוב
* לירון כרקוקלי, במיזם "אישים" לתיעוד היצירה הישראלית
* לירון כרקוקלי, באתר שירונט
* אסף נבו, ‏האחיות כרקוקלי: "החלטנו לא למכור את הגוף שלנו", באתר ‏מאקו‏, 16 בנובמבר 2014
* יהל כהן, "זו תחרות ובתחרות יש גם קנאה": האחיות כרקוקלי בסינגל, באתר פרוגי, 18 בנובמבר 2014

הערות שוליים
------------

1. ↑  ערן סויסה, האחיות כרקוקלי: "אין מספיק פרגון נשי בין זמרות", באתר ישראל היום, 20 באוגוסט 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601611005171
* VIAF: 11148035594087970681
* WorldCat: viaf-11148035594087970681

 |